Ларыса Уладзіміраўна Пакуш

**Ларыса Уладзіміраўна Пакуш** (нар. , Вольск, Саратаўская вобласць) — беларускі вучоны-эканаміст, доктар эканамічных навук, прафесар, дыпламат.

## Біяграфія 
Нарадзілася ў сям’і вайскоўца. Скончыла СШ № 36 г. Алматы (1960) з срэбным медалём і паступіла на эканамічны факультэт Беларускай сельскагаспадарчай акадэміі.

З 1965 года па 1983 год працавала ў БСГА — асістэнтам, старшым выкладчыкам, дацэнтам, загадчыкам кафедры эканамічнай тэорыі.

У 1972 годзе абараніла кандыдацкую дысертацыю на тэму: «Абгрунтаванне аптымальнай структуры збожжавай вытворчасці (на прыкладзе калгасаў і саўгасаў Віцебскай вобласці БССР)».

З верасня 1983 па верасня 1991 год працавала ў партыйных органах Магілёўскай вобласці — сакратаром Горацкага гаркама і абкама КПБ па ідэалагічнай працы.

З 1991 года па 1996 год — дацэнт кафедры эканамічнай тэорыі Магілёўскага педінстытута імя А. Куляшова.

У 1997 годзе прызначана Надзвычайным і Паўнамоцным паслом Рэспублікі Беларусь у Рэспубліцы Казахстан.

У 2003 годзе абараніла доктарскую дысертацыю на тэму «Удасканаленне гандлёва-эканамічных адносін Рэспублікі Беларусь і Рэспублікі Казахстан (канцэптуальныя структуры і механізм іх рэалізацыі)».

Некаторы час працавала прарэктарам па навуцы Акадэміі кіравання пры Прэзідэнце Рэспублікі Беларусь, дэканам эканамічнага факультэта Беларускай дзяржаўнай сельскагаспадарчай акадэміі, у цяперашні час — загадчык кафедры эканомікі і міжнародных эканамічных адносін у АПК у гэтай ВНУ.

Аўтар больш за 100 навуковых і навукова-метадычных прац, у тым ліку 6 манаграфій, 30 прац апублікавана за мяжой. Сааўтар двух навучальных дапаможнікаў.

Пад кіраўніцтвам Л. В. Пакуш абаронены дзве кандыдацкія дысертацыі, цяпер (лета 2013) кіруе 4 аспірантамі.

## Узнагароды 
Узнагароджана Ганаровай граматай Савета Міністраў Рэспублікі Беларусь, граматамі Міністэрства замежных спраў Рэспублікі Беларусь, трыма медалямі і ордэнам «Достык» 2 ступені Рэспублікі Казахстан. Ганаровы прафесар Паўночна-Казахстанскага ўніверсітэта.

* 2024 — Медаль «За працоўныя заслугі».

## Бібліяграфія 
* Могилевская область : Белорусская ССР / в соавт. и под ред. Л. В. Пакуш]. — Мн. : Беларусь, 1988. — 173 с.
* Жизнь, отданная зоотехнической науке : [Об акад. К. М. Солнцеве / в соавт.- Горки : БСХА, 1997. — 27 с — (Серия «Выдающиеся педагоги и воспитанники БСХА».
* Микроэкономическое регулирование сельского хозяйства Беларуси (в соавт.). -Астана: 2000 г. 244 с.
* Экономическое сотрудничество Беларуси и Казахстана. Состояние, проблемы, перспективы развития. — Челябинск: «Урал Л. Т. Д.» 2001 . 174 с.
* Из истории Белорусско-Казахстанских отношений. — Алматы: «Гылым». 2001. 131 с.
* Казахстан: Анализ торговой и инвестиционной политики (в соавт.). -Алматы-Астана: «Арклим» 2002 . 478 с.
* Беларусь-Казахстан: взаимовыгодное сотрудничество.- Костанай: 2003. 173 с.
* Возвращенные из небытия : [списки этнических белорусов, уроженцев Беларуси, подвергнутых репрессиям в Казахстане в 1937―1953 гг. / составители: Л. В. Пакуш, В. М. Лившиц]. — Горки:Отдел культуры Горецкого райисполкома, 2004. — 166с.
* Государственное регулирование переходной экономики / в соавт. — Мн.: : Право и экономика, 2008. — 489 с. — (Серия «Высшая школа бизнеса»).

## Літаратура 
* Сивцов В. П. Госпожа посол // Экономическому факультету Белорусской государственной сельскохозяйственной академии-80 лет.- Мн.: 2008.С.161-166.
* Летопись Белорусской государственной сельскохозяйственной академии (1840—2010), 5-е изд., испр. и доп. Авт.-сост. Соавт. А. А. Герасимович,В. М. Лившиц.-Горки: ред.- изд. отдел УО «БГСХА», 2010. С.53,102. ISBN 985-467-295-3

## Спасылкі 
* Пакуш Л. В. на сайте Белорусского экономического портала. Галерея экономистов (Учёные-экономисты Беларуси) http://ekonomika.by/ 
* Пакуш Л. В. на сайце Беларускай дзяржаўнай сельскагаспадарчай акадэміі. http://www.baa.by/facultet/ekfac/kafedra/economiki/ 
* Пакуш Л. В. http://kazakhstan.mfa.gov.by/ru/embassy/history/a/
* Пакуш Л. В. http://dossier.bymedia.net/index.php?option=com_apressdb&view=person&id=649 

Катэгорыя:Эканамісты Беларусі
Катэгорыя:Дактары эканамічных навук
Катэгорыя:Паслы Беларусі ў Казахстане
Катэгорыя:Выпускнікі Беларускай дзяржаўнай сельскагаспадарчай акадэміі
Катэгорыя:Дэканы БДСГА
Катэгорыя:Узнагароджаныя Ганаровай граматай Савета Міністраў Рэспублікі Беларусь
Катэгорыя:Кавалеры ордэна Дружбы (Казахстан)